बास्केटबलमा ज्ञान निकेतन विजयी
ज्ञान निकेतनले तेस्रो केएमसी अन्तरविद्यालय बास्केटबल प्रतियोगिताको सिनियर र जुनियर ब्वाइज सफलता पाएको छ ।
काठमाडौँ — ज्ञान निकेतनले तेस्रो केएमसी अन्तरविद्यालय बास्केटबल प्रतियोगिताको सिनियर र जुनियर ब्वाइज सफलता पाएको छ ।आयोजक केएमसी स्कुलको कोर्टमा भएको सिनियर ब्वाइजमा ज्ञान निकेतनले न्यु जेनिथलाई २७–१८ स्कोरले पराजित गर्‍यो । ज्ञानका महेन्द्र प्याकुरेलले १५ स्कोर गरे । जुनियरमा दिप्सन अधिकारीको ७ स्कोरमा ज्ञान निकेतनले आयोजक केएमसीलाई १६–११ ले हरायो ।सिनियर ब्वाइजमा एआईएले इनोभेटिभलाई २३–१९, नेरिक एकेडेमीले रिलायन्सलाई २७–२४, इलाइट ग्रान्डले केएमसी ‘बी’ लाई २१–११, काठमाडौं जेभियरले भद्रघलेलाई २२–१६, सैनिकले केएमसी ‘ए’ लाई २०–१६ र सनसाइनले एनसीसीएसलाई १९–१० स्कोरले हराए ।प्रतियोगिताको केएमसीका निर्देशक डा. मनोजकुमार थापा र प्रिन्सिपल द्वारिकानाथ अम्गाईंले संयुक्त रूपमा उद्घाटन गरे । प्रतियोगितामा सिनियर ब्वाइज १६, जुनियर ब्वाइज र गर्ल्समा समान ८–८ र स्टाफमा ६ टिम सहभागी छन् । फाइनल भदौ २२ गते हुनेछ ।